Ann-Helen Fjeldstad Jusnes

Ann-Helen Fjeldstad Jusnes (født 21. juli 1956) er tidligere biskop i Sør-Hålogaland bispedømme. Hun tok over som biskop etter Tor B. Jørgensen, og ble vigslet til biskop 24. januar 2016.Her velsignes hun som biskop - NRK Nordland. Lest 26. januar 2016 Jusnes har før hun ble biskop vært prost i Lofoten prosti i åtte år, og har tidligere også vært ordfører for Arbeiderpartiet i Flakstad.Rød og liberal bispeliste - Dagen. Lest 7. oktober 2015

Jusnes ble ordinert til prest i 1984, og har jobbet som prest i Hamar og Sør-Hålogaland bispedømmer. Hovedtyngden av prestetjenesten har hun gjort i Lofoten, med to perioder som sokneprest i Flakstad og åtte år som prost.Egenpresentasjon i forbindelse med bispevalget. - kirken.no. Lest 7. oktober 2015

Ann-Helen Fjelstad Jusnes ble nominert som kandidat til å etterfølge Tor B. Jørgensen som biskop i Sør-Hålogaland bispedømme i 2015, og fikk størst oppslutning av alle kandidatene i alle høringsrunder.Kirkerådet slipper kinkig bispevalg  - Vårt Land. Lest 7. oktober 2015 17. september ble hun enstemmig tilsatt som biskop av Kirkerådet.Ann-Helen Fjeldstad Jusnes ny biskop i Sør-Hålogaland - kirken.no. Lest 7. oktober 2015 Jusnes var den fjerde biskopen som ble tilsatt etter at Kirkerådet overtok denne oppgaven fra regjeringen, og den første kvinnen.

Hun kunngjorde 9. februar 2023 at hun trakk seg som biskop, etter å ha vært gjennom kreftsykdom.

 Referanser 

Kategori:Norske lutherske biskoper
Kategori:Biskoper i Sør-Hålogaland bispedømme
Kategori:Ordførere i Flakstad
Kategori:Ap-ordførere i Nordland